Diari Oficial de la Generalitat Valenciana


Sumari del DOGV 5202, del 20-02-2006 (2006/1930)

Resolució d'arxiu de la proposta d'actuació integrada UE 2 R 12, presentada per la mercantil Mecano A&U, SL.
------------------------------------------------------------------------------------------------------------

### Dades del document

Número de DOGV
:   5202

Data del DOGV
:   20-02-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/1930


Organisme emissor
:   Ajuntament de Vinaròs

Tipus de document
:   Resolució

Resolució d'arxiu de la proposta d'actuació integrada UE 2 R 12, presentada per la mercantil Mecano A&U, SL. [2006/X1930]  
Atès l'estat de tramitació en què es troba la proposta de programa d'Actuació Integrada del la M.Y.5.F46 del PGMOU a l'empara del que preveu l'art.46 de la LUV 6/94, presentada per la mercantil Mecano A&U, SL.  
Vist l'informe emés per la tècnica d'Administració Gral., el tenor literal de la qual és el que seguix:  
.La tècnica que subscriu en relació amb la proposta de programa d'actuació integrada de la UE2R12, presentada per la mercantil Mecano A&U SL, en data 10.10.05, reg. d'entrada 18.377, informa:  
Primer. En data 01.10.05 la mercantil Mecano A&U SL presenta davant de l'ajuntament proposada de programa d'Actuació Integrada del la A.R.0.F50 del PGMOU a l'empara del que preveu l'art.46 de la LUV 6/94. A este efecte presenta junt amb la instància: sol·licitud de cèdula d'urbanització, pla de reforma interior, programa d'actuació integrada i avantprojecte d'urbanització.  
Segon. La mercantil proponent aporta amb posterioritat còpia de l'escriptura de constitució d'Agrupació d'Interés urbanístic per a la seua incorporació en l'expedient. Consta també en l'expedient inscripció de l'AIU en el Registre de programes i Agrupacions d'Interés urbanístic.  
Tercer. Previs els Informes oportuns l'alcaldia mitjançant una resolució de data 9.11.05, va admetre a tràmit la proposta, procedint a cursar els avisos als propietaris de l'àmbit d'actuació i remetent anunci de publicació al DOGV i diari de difusió provincial (publicat en el DOGV núm. 5.188 de data 31.01.06).  
Quart. En data 03.01.06 la mercantil Arquitectura i Urbanisme Urbanica, SL, presenta davant l'ajuntament proposada de programa d'Actuació Integrada del la M.Y.1.B05 del PGMOU a l'empara del que preveu l'art.46 de la LUV 6/94. A este efecte presenta junt amb la instància: programa d'actuació integrada i projecte d'urbanització.  
Fonaments jurídics  
Primer. L'aprovació per les Corts Generals de la Llei Urbanística Valenciana Llei 16/2.005, (en avant LUV) que conforme la seua Disposició Final Segona tingué la seua entrada en vigor el dia 1 de febrer, atés que va ser publicada en el DOGV de data 31.12.05. Resulta aplicable per als Programes d'Actuació Integrada, segons el que disposa la Disposició Transitòria Segona, apt. 2:  
....., els programes d'actuació integrada iniciats abans de l'entrada en vigor de la present llei es regiran per la legislació anterior sempre que hagueren sigut objecte d'aprovació municipal o, no havent sigut objecte d'aprovació municipal, haja vençut el termini màxim per a emetre resolució expressa sobre la dita aprovació establit en al Llei 6/1994, de 15 de novembre, de la Generalitat Valenciana, reguladora de l'activitat urbanística. En cas contrari hauran de tramitar-se novament conforme al que establix esta llei, conservant-se aquells actes que per la seua naturalesa, contingut i finalitat siguen compatibles amb el que disposa esta llei.   
Segon. En el supòsit que ens ocupa, el Programa d'Actuació Integrada de la UE2R12, tal com es desprén dels antecedents citats en el present Informe, a l'entrada en vigor de la LUV no es trobava aprovat per l'Ajuntament ni havia vençut el termini màxim per a emetre resolució expressa sobre la dita aprovació establit en al Llei 6/1994, de 15 de novembre, de la Generalitat Valenciana, reguladora de l'activitat urbanística; atés que l'esmentat Programa encara no ha finalitzat el termini d'exposició pública.  
Tercer. De conformitat amb el que disposa l'esmentada Disposició Transitòria haurà de tramitar-se novament conforme al que establix esta llei, conservant-se aquells actes que per la seua naturalesa, contingut i finalitat siguen compatibles amb el que disposa esta llei.   
Quart. A este efecte el procediment per a l'aprovació dels Programes ve regulat en la secció quinta, art.130 i ss de la LUV. Sent el ple de l'Ajuntament a proposta de l'alcaldia, al rebre la sol·licitud d'inici del procediment de concurs per al desplegament i execució del Programa qui junt amb les bases generals i particulars, hi escaurà:  
A) Desestimar la petició  
B) Iniciar els procediments per a la gestió indirecta del programa, conforme al que establixen els articles 131 i ss. de la LUV.  
C) Assumir la gestió directa de l'actuació integrada, conforme al que establix l'art.128 de la present llei.  
Vistos els Fonaments jurídics i antecedents de l'expedient la tècnic que subscriu emet la següent proposta d'acord:  
Arxivar la proposta de programa d'Actuació Integrada del la L.R.6.L00 del PGMOU tramitada a l'empara del que preveu l'art.46 de la LUV 6/94, presentada per la mercantil Mecano A&U SL.  
En el supòsit de presentar sol·licitud d'inici de procediment caldrà ajustar-se als disposat en els arts.130 i ss de la Llei Urbanística Valenciana 16/2.005..  
Vist allò informat i la normativa urbanística d'aplicació, fent ús de les facultats que em conferix la Legislació Local, resolc:  
Arxivar la proposta de programa d'Actuació Integrada del la I.W.3.T56 del PGMOU tramitada a l'empara del que preveu l'art.46 de la LUV 6/94, presentada per la mercantil Mecano A&U SL..   
En el supòsit de presentar sol·licitud d'inici de procediment caldrà ajustar-se als disposat en els arts.130 i ss de la Llei Urbanística Valenciana 16/2.005.  
Notifiqueu-ho als interessats en l'expedient.  
Vinaròs, 8 de febrer de 2006.. L'alcalde: Javier Balada Ortega.